ອຸ​ດົມ​ການ ​ທີ່​ແຕກ​ແຍກ​ກັນ ​ຍັງຄົງ​ມີ​ຢູ່​ຕະຫຼອດ​ມາ ຍ້ອນ​ຜົນ​ກະ​ທົບ ຂອງ​ເງິນ​ຈາກ​ຕ່າງ​ປະ​ເທດ ໃນ​ການ​ເລືອກ​ຕັ້ງ ສ​ຫ​ລ
ທ່ານ​ເບັນ ຟ​ຣີ​ແມັນ ຈາກ​ສູນ​ກາງ​ນະ​ໂຍ​ບາຍ​ຕ່າງ​ປະ​ເທດ ກ່າວ​ວ່າ “​ອັນ​ຕະ​ລາຍ​ຂອງ​ເງິນ​ຈາກ​ຕ່າງ​ປະ​ເທດ ຕໍ່​ປະ​ຊາ​ທິ​ປະ​ໄຕ ໃນ​ການ​ເລືອກ​ຕັ້ງ ສະ​ຫະ​ລັດ ກໍ ແມ່ນ​ວ່າ ແທ້​ຈິງ​ແລ້ວ ມັນ​ເປັນ​ພື້ນ​ຖານ​ການ​ໂຈມ​ຕີ ຕໍ່​ລະ​ບອບ​ປະ​ຊາ​ທິ​ປະ​ໄຕ​ 
ຫົວຂໍ້ຕ່າງໆໃນຂ່າວ ເມື່ອມໍ່ໆມານີ້ ໄດ້ເນັ້ນໃຫ້ເຫັນວິທີທາງ ທີ່ເງິນບໍລິຈາກຂອງຕ່າງຊາດສາມາດນຳມາເຂົ້າໃນລະບົບການເມືອງຂອງອາເມຣິກາໄດ້ ແຕ່ພວກກຸ່ມນັກເຄື່ອນໄຫວທັງຫຼາຍກ່າວວ່າ ການຢຸດຢັ້ງເງິນຈາກຕ່າງປະເທດທີ່ລັ່ງໄຫລເຂົ້າມານັ້ນ ໄດ້ປະສົບກັບຄວາມຫຍຸ້ງຍາກ ຍ້ອນມີຊ່ອງຫວ່າງຂອງກົດໝາຍ, ການເຄື່ອນຍ້າຍເງິນ ໃນສະຖາບັນການເງິນທີ່ຜິດກົດໝາຍ ແລະການ ຂາດການຕັດສິນໃຈເພື່ອແກ້ໄຂທາງການເມືອງ ດັ່ງທີ່ ບຣາຍແອນ ແພດເດັນ ນັກຂ່າວວີໂອເອ ລາຍງານມາວ່າ ທັງພັກຣີພັບບລີກັນ ແລະພັກເດໂມແຄຣັດ ກໍຄັດຄ້ານຢ່າງແຂງຂັນ ຕໍ່ການແຊກແຊງຈາກຕ່າງປະເທດ ໃນການເລືອກຕັ້ງຂອງອາເມຣິກາ ແຕ່ທັງສອງພັກດັ່ງກ່າວ ຕາມລາຍງານແລ້ວ ກໍຍັງຮັບເອົາເງິນບໍລິຈາກຂອງຕ່າງປະເທດ ຊຶ່ງໄຊຈະເລີນສຸກ ຈະນຳເອົາລາຍລະອຽດ ມາສະເໜີທ່ານ ໃນອັນດັບຕໍ່ໄປ ເງິນຈາກຕ່າງປະເທດຈຳນວນຫຼວງຫຼາຍນັບບໍ່ຖ້ວນ ກຳລັງໄຫລເຂົ້າມາໃນຊ່ອງທາງລັບ ສູ່ວົງການການເມືອງຂອງອາເມຣິກາ ທ່ານເບັນ ຟຣີແມັນ ຈາກສູນກາງນະໂຍບາຍຕ່າງປະເທດກ່າວວ່າ ເມື່ອບໍ່ດົນມານີ້ ບັນດາໄອຍະການ ໄດ້ຟ້ອງຮ້ອງພວກເພື່ອນຮ່ວມງານຂອງ ທ່ານຣູດີ ຈູລີອານີ ຜູ້ເປັນທະນາຍຄວາມຂອງທ່ານດໍໂນລ ທຣຳ ດ້ວຍຂໍ້ຫາ ນຳເງິນນຶ່ງລ້ານໂດລາ ຈາກນັກທຸລະກິດຊາວຣັດເຊຍຄົນນຶ່ງ ທີ່ບໍ່ໄດ້ລະບຸຊື່ ເຂົ້າມາໃນປະເທດ ເພື່ອມອບໃຫ້ບັນດາຜູ້ສະໝັກແຂ່ງຂັນຂອງສະຫະລັດ ການຟ້ອງຮ້ອງທາງອາຍາ ເກີດຂຶ້ນທ່າມກາງ ການກວດສອບຟ້ອງຮ້ອງທ່ານປະທານາທິບໍດີ ໂດຍລັດຖະສະພາ ໃນຂໍ້ຫາວ່າ ກົດດັນຢູເຄຣນ ໃຫ້ສອບສວນ ທ່ານໂຈ ໄບເດັນ ທີ່ເປັນຄູ່ແຂ່ງຂອງທ່ານທຣຳ ຊາຍສອງຄົນທີ່ຖືກຟ້ອງຮ້ອງ ຜູ້ນຶ່ງເກີດຢູ່ໃນຢູເຄຣນ ຄື ທ້າວເລບວ໌ ປາຣນາສ ແລະ ທ້າວ ອີກໍ ຟຣູແມັນ ເກີດຢູ່ໃນເບລາຣຸສ ທັງສອງຖືກກ່າວຫາວ່າ ໄດ້ທຳງານຮ່ວມກັບ ທ່ານຈູລີອານີ ໃນເລື້ອງກ່ຽວກັບຄວາມພະຍາຍາມນີ້ ເພື່ອກົດດັນຢູເຄຣນ ເຊັ່ນກັນ ໃນຂະນະດຽວກັນ ຜູ້ປະຕິບັດງານທາງການເມືອງ ຊາວອາເມຣິກັນຄົນນຶ່ງ ກໍໄດ້ຮັບສາລະພາບຜິດ ຕໍ່ການນຳເງິນຈາກມະຫາເສດຖີ ຊາວຊາອຸດີ ໄປໃຫ້ຄະນະໂຄສະນາຫາສຽງ ເພື່ອການເລືອກຕັ້ງຄືນອີກສະໄໝນຶ່ງ ຂອງປະທານາທິບໍດີ ບາຣັກ ໂອບາມາ ໃນປີ 2012 ເພື່ອສະກັດກັ້ນ ການລັ່ງໄຫລເຂົ້າມາຂອງເງິນຈາກຕ່າງປະເທດ ກຸ່ມບັນດານັກເຄື່ອນໄຫວເພື່ອຄວາມໂປ່ງໃສ ຮຽກຮ້ອງໃຫ້ຍຸຕິການລັກລອມມອບເງິນບໍລິຈາກ ແກ່ພວກກຸ່ມເຄື່ອນໄຫວທາງ ການເມືອງ ເຊັ່ນວ່າ ສະມາຄົມປືນຍາວ ແຫ່ງຊາດ ຫຼື NRA ຊຶ່ງຖືວ່າ ເປັນການກະທຳທີ່ຖືກຕ້ອງຕາມກົດໝາຍ ກຸ່ມ NRA ໄດ້ຍອມຮັບເມື່ອປີກາຍນີ້ວ່າ ຕົນໄດ້ຮັບເອົາເງິນບໍລິຈາກ ຂອງ ຣັດເຊຍ ແຕ່ໄດ້ກ່າວ ວ່າ ພວກເຂົາເຈົ້າພຽງນຳໃຊ້ທຶນພາຍໃນປະເທດ ຈ່າຍ ຄ່າເລືອກຕັ້ງສະຫະລັດ ທ່ານຟຣີແມັນ ໃຫ້ຄຳເຫັນວ່າ ແຕ່ການບັງຄັບໃຫ້ເປີດເຜີຍ ພວກຜູ້ບໍລິຈາກ ຕະຫຼອດເຖິງກຸ່ມຕ່າງໆ ທີ່ເຄື່ອນ ໄຫວທາງການ ເມືອງ ຈະເຮັດໃຫ້ເກີດຜົນເສຍຫຼາຍກວ່າ ຜົນດີ ອີງຕາມການກ່າວ ຂອງພວກປ້ອງກັນຄວາມ ເປັນສ່ວນຕົວ ທ່ານແບຣດ ສມິຕ ຈາກສະຖາບັນເພື່ອເສລີພາບໃນການປາກເວົ້າ ກ່າວວ່າ ຄຳຕັດສິນຂອງສານສູງສຸດ ໃນປີ 2010 ທີ່ຮູ້ຈັກກັນໃນຊື່ ພົນລະເມືອງສາມັກຄີ ໄດ້ອະນຸຍາດໃຫ້ມີການໃຊ້ຈ່າຍ ແບບບໍ່ມີຂີດຈຳກັດໂດຍອົງການຈັດຕັ້ງທີ່ບໍ່ຫວັງ ຜົນກຳໄລ ເຮັດໃຫ້ເກີດ ການແບ່ງແຍກ ລະຫວ່າງ ພວກສະໜັບສະໜຸນ ຄວາມ ໂປ່ງໃສ ແລະເພື່ອຄວາມເປັນສ່ວນຕົວ ແຕ່ທັງສອງພັກຝ່າຍເຫັນດີນຳກັນວ່າ ຫຼາຍຢ່າງສາມາດເຮັດໄດ້ ເພື່ອປາບປາມ ຕໍ່ພວກຊາວ ຕ່າງຊາດ ທີ່ຫາຊ່ອງທາງມອບເງິນບໍລິຈາກທີ່ຜິດກົດໝາຍ ໂດຍ ຜ່ານພວກບໍລິສັດທີ່ບໍ່ມີຕົວຕົນຂອງອາເມຣິກາ ແລະໃນວິທີທາງອື່ນໆ ອ່ານຂ່າວນີ້ຕື່ມ ເປັນພາສາອັງກິດ (Ben Freeman, Center for International Policy) of the president for allegedly pressuring Ukraine to investigate Trump's political rival Joe Biden (Ben Freeman, Center for International Policy) Brian Padden, VOA News Washington